open-index/open-wikipedia-markdown huggingface dataset:
Džo Pīrsons

**Džozefs "Džo" Frenks Pīrsons** (dzimis , miris 1946. gadā) bija futbolists, kas spēlēja Anglijas agrajos profesionālā futbola gados. Viņš spēlēja Aston Villa no 1900. gada augusta līdz 1908. gada maijam. Pirms *Aston Villa* viņš spēlēja Soltlijas koledžas komandā.

## Ārējās saites

* Džo Pīrsona biogrāfija
Ford Sierra

***Ford Sierra*** ir ASV autobūves uzņēmuma *[[Ford]]* ģimenes auto, ko tas ražoja no 1982. gada līdz 1993. gadam.  sāka ražot *Sierra*, tas aizstāja *[[Ford Cortina]]* un *[[Ford Taunus]]*. *Sierra* pēctecis ir *[[Ford Mondeo]]*. Ziemeļamerikā *Sierra* sauca par "Markur XR4Ti".
Ford Cortina

1981.gada Cortina|thumb|300px
**Ford Cortina** ir vidēja lieluma ģimenes mašīna no amerikāņu kompānijas Ford. To sāka ražot 1962. gadā un pārtrauca 1982. gadā. Kad Cortina pārtrauca ražot, to aizstāja Ford Sierra, bet Āzijā un Austrālijā to aizstāja Ford Telstar. Cortina ir piecas paaudzes. Cortina priekštecis ir Ford Consul.
1089 (skaitlis)

1089 ir kārtas skaitlis starp 1088 un 1090. Tā pieraksts heksadecimālajā skaitīšanas sistēmā ir 441. Tam piemīt šādas īpašības:

 732 - 237 = 495
 495 + 594 = 1089

 342 - 243 = 099
 099 + 990 = 1089

 1 x 1089 = 1089
 2 x 1089 = 2178
 3 x 1089 = 3267
 4 x 1089 = 4356
 5 x 1089 = 5445
 6 x 1089 = 6534
 7 x 1089 = 7623
 8 x 1089 = 8712
 9 x 1089 = 9801
Jēkabs Grots

**Jēkabs Grots** (dzimis , miris ) bija apelācijas tiesas tiesnesis, senators. Rīgas brīvmūrnieku ložas "Jāņuguns" brālis (1929). Studentu korporācijas “Lettonia” filistrs.

## Dzīvesgājums
thumb|270px|NKVD Sevišķās apspriedes spriedums senatora Grota lietā 1942. gada 16. maijā (krieviski).
Dzimis 1888. gada 15. maijā Saikavas pagastā. 1913. gadā beidza Tērbatas Universitātes Juridisko fakultāti. 
1913.-1915. gadā zvērināta advokāta palīgs Rīgā un Tērbatā. Pirmā pasaules kara laikā devās bēgļu gaitās uz  Petrogradu, kur dzīvoja 1916.- 1920. gadā. 

1920. gada februārī Grotu pieņēma darbā par Latvijas Republikas Ārlietu ministrijas Juriskonsultācijas III šķiras sekretāru. 1920. gada aprīlī - oktobrī viņš strādāja par Latvijas Ārlietu ministrijas Starptautisko civiltiesību nodaļas vadītāju. 1920.-1925. gadā bija Apgabaltiesas loceklis. 1925.-1934. gadā Tiesu palātas loceklis. 1934.-1940. gadā — senators Latvijas Senāta Civilkasācijas departamentā. 1940.-1941. gadā strādāja Latvijas PSR Finanšu tautas komisariātā.

1941. gada 14. jūnijā Grotu apcietināja kopā ar sievu Mariju un bērniem Pēteri un Annmariju, nošķīra no ģimenes un aizveda uz Soļikamskas soda nometnēm Molotovas (Permas) apgabalā. 1942. gada 23. martā viņam uzrādīja apsūdzība: "bijis atbildīgos amatos buržuāziskās Latvijas tiesu aparātā, cīnījies pret revolucionāro kustību" (KPFSR KK 58 — 13.p.). 1942. gada 16. maija NKVD Sevišķās apspriedes lēmums: "par cīņu pret revolucionāro kustību — nošaut". 1942. gada 17. jūnijā Grotam izpildīja nāvessodu. Meža kapos simboliskā kapa vietā viņam uzlikta piemiņas zīme.

## Ģimene
Bija precējies ar Mariju Groti (Celmiņu; 1892. — 1963.), bērni Pēteris Kārlis Grots (1921. - 2011.), Annmarija Jākobsone (1923. — 2001.), Andrejs Jēkabs Grots (dzimis 1927.).

## Apbalvojumi
* Triju Zvaigžņu ordenis

## Ārējās saites
* Latvijas Ārlietu ministrijas mājas lapa
* Fotogrāfijas Latvijas Akadēmiskā bibliotēka un Rakstniecības, teātra un mūzikas muzejā
Ford Orion

1986.gada Orion|thumb|300px
**Ford Orion** — automašīnu marka, ko izgatavoja ASV firma Ford. Tā tika ražota tikai Eiropas tirgum, un to izgatavoja no 1983. līdz 1993. gadam. Kopumā no 1983. gada līdz 1993. gadam tika pārdoti 534 239 *Orion* eksemplāru. Šo gadu laikā bija trīs *Orion* paaudzes. Modeļa galvenie konkurenti tirgū tās ražošanas laikā bija: Volkswagen Jetta, Mercedes Benz 190, Rover 213, Vauxhall Belmont, Daihatsu Charmant, BMW E30 un Volvo 360. *Orion* hatchbak analogs bija Ford Escort. 

1993.gadā *Orion* kā marka tika likvidēta un turpmāk visi šīs līnijas modeļi saucās *Ford* *Escort*.
Ford Escort

1995. gada ''Escort'' pikaps|thumb|300px
**Ford Escort** ir neliels amerikāņu kompānijas Ford ģimenes auto, kas tika ražots speciāli Eiropai. To ražoja no 1968. gada līdz 2000. gadam. Pirmoreiz nosaukums *Escort* tika izmantots 1950. gados modelim Ford Anglia 100E. *Escort* priekštecis ir Ford Anglia, bet pēctecis — Ford Focus.
256 (skaitlis)

**256** ir naturāls skaitlis starp skaitļiem 255 un 257. Tā pieraksts heksadecimālajā skaitīšanas sistēmā ir `100`. 

256=
* 16², 
* 44
* 28
Mstislavs Dobužinskis

**Mstislavs Dobužinskis** (; dzimis , miris ) bija krievu/lietuviešu/amerikāņu grafiķis, gleznotājs, scenogrāfs un mākslas kritiķis. Francijas brīvmūrnieku lielložas Parīzes ložas „Jupiters” brālis (1927-38).

## Dzīves gājums
* beidzis ģimnāziju Viļņā (1895), 
* studējis tieslietas Sanktpēterburgā (1896-99), 
* mācījies gleznot Vācijā, Itālijā, Vācijā (1899-1901). 
* regulāri piedalījies "Mākslas pasaules" izstādēs Sanktpēterburgā, ilustrētājis grāmatas (1902-14), 
* pēc Krievijas revolūcijas dzīvojis Vitebskā (1818-19), 
* mākslas pedagogs Ļeņingradā un Vitebskā (1918-24). 
* kā Lietuvas pilsonis repatriējies uz Lietuvu (1924), 
* dzīvojis Kauņā un Parīzē (1924-35), 
* strādājis Rīgā (1925), veidojis skices Latvijas Nacionālās operas iestudējumam "Burvju flauta". 
* dzīvojis Lielbritānijā (1935-39) un ASV (1939-52).

## Ārējās saites
Georgs fon Gīne

Barons **Georgs fon Gīne** (*Georg von Güne*; 1755—1833) bija Vidzemes muižnieks, Krievijas Impērijas armijas virsnieks. Rīgas tieslietu palātas padomnieks (1794), valsts padomnieks. Vidzemes hoftiesas viceprezidents (1802—1812) un prezidents (1813—31).

## Sabiedriskā darbība
Militārās ložas „Orfejs” brālis (1783), Pēterburgas ložas „Zu den drei Fahnen” brālis (1784), krēsla meistars (1785—86). Rožkrustiešu teorētiskā grāda loceklis Sv. Pēterburgā (1792). Rīgas ložas „Mazā pasaule“ krēsla meistars (1802).
10000 (skaitlis)

**10 000** (**desmit tūkstoši**) ir naturāls skaitlis starp skaitļiem 9999 un 10 001. Tā pieraksts heksadecimālajā skaitīšanas sistēmā ir `2710`.

Šo skaitli var pierakstīt arī kā 104 vai 1E+4. To reizēm raksta kā 10,000 (ASV un Apvienotajā karalistē) vai 10.000 (Vācijā).  

## Piemēri
* 10000 m = 10 km — tāda riņķa rādiuss, kura laukums ir aptuveni 314,159 kvadrātkilometri

## Nosaukumi
Vairākās valodās skaitlim 10 000 ir īpaši nosaukumi, piemēram,  jeb **[[miriāde]]**.  (*revava*),  (*wàn*),  (*man*),  (*meun*).
Miljards

thumb|300px|Miljarda vizualizācijas piemērs
thumb|150px|Vācijas 5 miljardu marku (5 000 000 000 M) pastmarka (1923)
**1 000 000 000** jeb **miljards** ir naturāls skaitlis starp skaitļiem 999 999 999 un 1 000 000 001.

Zinātniskajā pierakstā to raksta kā 109, romiešu skaitļu pierakstā M. Skaitļu apzīmēšanai miljardos lieto prievārdu *[[giga]]-*, piemēram, gigabaits.

Kādas mērvienības miljardo daļu raksta kā 10-9 un tās apzīmēšanai lieto prievārdu *[[nano]]-*, piemēram, metra miljardā daļa ir nanometrs (nm), grama miljardā daļa ir nanograms.

Tehnoloģijas, ar kurām pēta struktūras, kuru izmēri ir mērāmi nanometros (1 līdz 100 nm) sauc par nanotehnoloģijām.

## Vēsture
Nosaukums cēlies no franču valodas (*milliarde*). Pirmo reizi to lietojis franču matemātiķis Ž. Peletjē 1549. gadā apzīmēdams miljons miljonu (1 000 000 000 000). Tomēr jau no 1566. gada par miljardu sāka saukt tūkstoš miljonus (1 000 000 000). Ārpus Francijas (arī Latvijā) šis skaitļa vārds plašāk izplatījās pēc tam, kad Francijai pēc 1871. gada miera līguma noteikumiem bija jāmaksā Vācijas impērijai piecus miljardus zelta franku lielu kontribūciju.

## Piemēri
* 109 ir sekunžu skaits 31,7 gados
* 109 stundas ir aptuveni 114 000 gadu
* pirms 109 mēnešiem (82 milj. gadu) uz Zemes vēl dzīvoja dinozauri
* Visums ir aptuveni 15 x 109 gadus vecs
* 109 metru ir 3 distances no Zemes līdz Mēnesim
* 109 kilometru ir sešas distances no Zemes līdz Saulei
* 109 ir kubikmilimetru skaits vienā kubikmetrā
* 2013. gada 17. janvārī pasaulē dzīvoja 1453 miljardieri, t.i. cilvēki, kuru īpašumi pēc *The latest Hurun Global Rich List* bija novērtēti vairāk kā viena miljarda ASV dolāru vērtībā

## Biljons
Decimālskaitļu pieraksta īsajā skalā miljardu dēvē arī par **biljonu** ().
Boeing X-43

thumb|300px|''Boeing X-43''.

***Boeing X-43*** bija vienreizizmantojams eksperimentāls lidaparāts, kura uzdevums bija pētīt virsskaņas caurplūdes reaktīvos dzinējus (*scramjet*). *X-43* bija daļa no NASA *Hyper-X* programmas.
Kopā tika izgatavoti trīs lidaparāti un katrs lidoja tikai vienu reizi no 2001. līdz 2004. gadam.

 gandrīz 33 kilometru augstumā virs Klusā okeāna *X-43* kļuva par ātrāko lidmašīnu pasaulē. 3,7 m garais izmēģinājumu lidaparāts sasniedza 11 000 km/h, kas gandrīz desmit reizes pārsniedz skaņas ātrumu. Pēc lidojuma tas planēja lejup un mērķtiecīgi tika novadīts okeānā.

Šī bezpilota lidmašīna tika radīta, lai pārbaudītu jauna tipa dzinēju, kas ļautu radikāli palielināt ātrumu gan gaisā, gan kosmosā. Izmantotais *scramjet* ir reaktīvais dzinējs bez kustīgām daļām. Lidmašīnai sasniedzot 5 mahu lielu ātrumu, saspiestais atmosfēras gaiss piegādā dzinējam tieši tik daudz skābekļa, cik vajadzīgs degvielas sadedzināšanai. Šādai lidmašīnai, atšķirībā no raķetes, nav jāved līdzi skābekļa tvertne, un tas nozīmē daudz mazāku svaru.

Vēsturiskajā izmēģinājumā lidmašīna *[[B-52]]* nogādāja *X-43* 12 km augstumā. Pēc tam to paātrināja raķete *[[Pegasus]]*, līdz caurplūdes reaktīvais dzinējs spēja patstāvīgi turpināt lidojumu.

*X-43* izmēģinājumi sākās ar fiasko. Pirmajā lidojumā 2001. gada jūnijā pievīla starta raķete, un īsi pēc starta *X-43* uzsprāga. Bet jau otrajā lidojumā 2004. gada martā mazā lidaparāta sasniegtais maksimālais ātrums bija 7 mahi.
Vīnlapu mežvītenis

**Vīnlapu mežvītenis** () ir daudzgadīgs, līdz 12-20 cm augsts kāpelējošs krūms. Tiek kultivēts kā dekoratīvs augs. Stumbrs šķautņains, vismaz apakšējā daļā koksnains, mezglu vietās klāts ar matiņiem. Lapas pretējas, ādainas, ar 3-5 cm gariem kātiem, kas bieži vien apvijušies ap balstu. Lapas zem zieda pa lielākai daļai vienkāršas, citur parasti vienkārt plūksnaini saliktas. Lapu lapiņas ar kātu (sānu lapu kāts īsāks nekā galējo lapu kāts), plati olveidīgas līdz olveidīgi lancetiskas, retāk pie pamata sašaurinātas, līdz 12 cm garas un līdz 4,5 cm platas; lapu lapiņas nedalītas, retāk trīsdaivainas, mala gluda vai nevienādi zobaina vai iešķelta, virspuse tumši zaļa, apakšpuse zilganzaļa vai gaiši zaļa. Zied no jūnija līdz augustam. Ziedu daudz, tie sakārtoti skarveida ziedkopās. Apziednis balti iedzeltens, sastāv no iegarenām vai otrādi olveidīgām, pastrupām, biezām, 1-1,5 cm garām lapām (kauslapām), kas no abām pusēm klātas ar villainiem matiņiem. Vainaglapu nav. Putekšņlapu daudz, tās bieži ar paplašinātiem kātiņiem. Auglenīcu daudz. Auglis - riekstiņš ar apmēram 3 cm garu, paliekošu, matainu irbuli. Augam ir liela dekoratīva nozīme māju sienu, balkonu, kolonnu izdaiļošanā. Lapām un ziediem piemīt stipras baktericīdas un fungicīdas īpašības, tāpēc tautas medicīnā augu izmanto dažādu hronisku ādas slimību, slikti dzīstošu brūču, augoņu ārstēšanai.
Joy Division

***Joy Division*** bija angļu rokmūzikas grupa, kura izveidota 1976. gadā Solfordā, Lielajā Mančestrā. Sākotnējais grupas nosaukums bija ***Warsaw***. Grupas dalībnieki bija Ians Kērtiss (vokāls un dažreiz ģitāra), Bernards Samners (ģitāra un taustiņinstrumenti), Pīters Huks (basģitāra) un Stīvs Moriss (bungas un perkusijas).

*Joy Division* strauji nodalījās no pankroka, kas bija grupas dalībniekus sākotnēji iedvesmojis uz muzikālu darbību, un attīstīja stilu un skanējumu, kas bija raksturīgs postpanka žanram septiņdesmito gadu beigās, tā kļūstot par vieniem no postpanka pionieriem. Viņu 1978. gadā pašizdotais ieraksts *[[An Ideal for Living]]* ieinteresēja Mančestrā labi pazīstamo televīzijas reportieri Toniju Vilsonu. Un tā *Joy Division* debijas albums *[[Unknown Pleasures]]* tika izdots 1979. gadā Tonija Vilsona jaunizveidotās neatkarīgās ierakstu kompānijas *[[Factory Records]]* paspārnē un guva labas atsauksmes no britu preses. Par spīti grupas augošajiem panākumiem, vokālists Ians Kērtiss cīnījās ar depresiju un citām problēmām, to starpā laulības šķiršanu un epilepsiju. Ar laiku Kērtisam uzstāšanās kļuva arvien apgrūtinošāka - bieži vien koncertu laikā viņam sākās epilepsijas lēkmes.

1980. gada maijā, dienu pirms došanās grupas pirmajā ASV turnejā, Kērtiss, depresijas pārņemts, izdarīja pašnāvību. Pēc viņa nāves grupa izdeva otro albumu *[[Closer (albums)|Closer]]* (1980) un singlu *[[Love Will Tear Us Apart]]*, kas kļuva par *Joy Division* populārāko dziesmu. Tā kā grupas dalībnieki jau pirms Iana nāves bija norunājuši, ka, ja kāds no viņiem pametīs Joy Division, grupa būs jāpārsauc, atlikušie grupas dalībnieki izveidoja *[[New Order (grupa)|New Order]]*.

## Vēsture
 Samners un Huks neatkarīgi viens no otra apmeklēja tikko izveidotās grupas *[[Sex Pistols]]* šovu Mančestras Brīvajā tirdzniecības zālē (*Free Trade Hall*). To apmeklēja tikai no 35 līdz 40 skatītājiem. Ar šo šovu aizsākās Mančestras pankmūzikas laiki, jo tieši šis koncerts iedvesmoja tā apmeklētājus izveidot pašiem savu grupu. Samners vēlāk ir pat teicis, ka tieši *Sex Pistols* iznīcināja mītu par popzvaigznēm, ka mūziķi nav sava veida dievi, kurus pielūgt. Iespaidojušies no *Sex Pistols*, viņi izveidoja arī savu grupu kopā ar viņu draugu Terijs Meisons (*Terry Mason*), kurš arī bija apmeklējis šo pašu šovu. Samners nopirka ģitāru, Huks - basģitāru, bet Meisons - bungas. Viņi ievietoja Mančestras *[[Virgin Records]]* veikalā sludinājumu, ka meklē dziedātāju. Ians Kērtiss, kuru jau iepriekš visi trīs pazina, pieteicās un viņš tika uzņemts grupā bez noklausīšanās.

## Diskogrāfija
### Studijas albumi

:

## Atsauces un piezīmes
Ford Crown Victoria

alt=|thumb|300x300px|2011. gada Crown Victoria
**Ford Crown Victoria** ir amerikāņu kompānijas Ford automašīna. Mašīna ir speciāli taisīta Ziemeļamerikas tirgum. To ražoja no 1955. gada līdz 1956. gadam un tad no 1992. gada līdz pat šai dienai. Crown Victoria ir piedzīvojusi tikai divas paaudzes. Crown Victoria ir viens no ASV policijas auto modeļiem. Plānots, ka 2009. gadā iznāks jauna Crown Victoria paaudze. Pēdējā paaudze iznāca 2011. gadā.
## Ārējās saites

* Ford Crown Victoria (U.S.): Commercial | Police Interceptor | Commercial Version (includes long-wheelbase version)
Virsma

[thumb|250px|Virsma, uz kuras attēlotas [izolīnijas, kas atbilst nemainīgām *x*, *y* un *z* vērtībām]]

**Virsma** ir jēdziens, ko lieto ģeometrijā, lai apzīmētu divdimensionālu varietāti. Virsmu bieži vien var iztēloties kā trajektoriju līnijai, kas pārvietojas telpā. Piemēram, taisnstūri var iztēloties kā trajektoriju nogrieznim, kurš pārvietojas no vienas taisnstūra malas uz pretējo. Nereti virsma atbilst trīsdimensionāla objekta robežai vai daļai no tās. Piemēram, sfēra ir lodes virsma.

## Virsmu uzdošana

Virsmas ir ērti uzdot ar vienādojumu palīdzību — virsma ir visu to telpas punktu kopa, kas apmierina doto vienādojumu. Piemēram, kopa
: \{ (x,y,z) \;|\; x^2 + y^2 + z^2 = 1 \} 
atbilst sfērai, kuras centrs atrodas koordinātu sākumpunktā un kuras rādiuss ir 1.

## Skatīt arī

* Līnija
* Telpa
* Sfēra
* Mēbiusa lente
* Kleina pudele
Punduris

**Punduris** var būt:

* punduris (cilvēks) - maza auguma cilvēks
* pundurzvaigzne
** Sarkanais punduris
** Dzeltenais punduris
** Baltais punduris
** Brūnais punduris
** Melnais punduris
* "Sarkanais punduris" - britu zinātniskās fantastikas seriāls

## Skatīt arī
* Punduri
Aleksandrs fon Mēdems

**Aleksandrs fon Mēdems** (*von Medem*, 1770.30.III Rumbas muižā—1842.13.XII) bija Kurzemes muižnieks un sabiedriskais darbinieks, Kurzemes galma kambarkungs un landhofmeistars (1818-1821).

## Dzīvesgājums
Dzimis 1770. gadā Rumbas muižā (*Rumbenhof*) muižnieka Ernesta Johana fon Mēdema un viņa sievas Šarlotes Margaretas fon Mēdemas ģimenē.
1784. gadā viņš uzsāka tieslietu studijas Jelgavas Pētera akadēmijā. Kopš 1796. gada bija Rumbas muižas (Dobeles pilskunga tiesā) īpašnieks,  Dobeles pilskunga tiesas maršals (1797—1799, 1802—1814). No 1803. līdz 1807. gadam bija Jelgavas virspilskunga tiesas asistents, vēlāk tās kanclers (1809—1818) un Kurzemes galma virstiesas prezidents (1818—1841).

## Sabiedriskā darbība
Kurzemes literatūras un mākslas biedrības dibinātājs (1815). Jelgavas brīvmūrnieku Jāņa ložas „Zu den drey Gekrönten Schwerdtern“ atjaunotājs (1815) un pirmais pārraugs (1815-1822). Pēterburgas kapitula "Fēnikss" loceklis Austrumu bruņinieka pakāpē.

## Atsauces
Kristofs Levins fon Manteifels-Cēge

**Kristofs Levins fon Manteifels-Cēge** (von Manteuffel-Szoege, 1725-1802) bija Kurzemes muižnieks no Manteifeļu dzimtas, Platones, Blankenfeldes un Biles muižu īpašnieks. 

## Dzīvesgājums
Dzimis 1725. gada 10. decembrī Platones muižas īpašnieka Kristofa Frīdriha fon Manteifeļa-Cēges un viņa sievas Luīzes Katarīnas ģimenē. 
Studējis Halles un Jēnas universitātēs Vācijā, vēlāk Kurzemes bruņniecības pilvarotais pārstāvis un bezierunu pakļaušanās Krievijai pretinieks. Uzņemts Halles brīvmūrnieku ložā „Zu den drei goldenen Schlüsseln“ (1743). Kopā ar brāļiem Johanu Frīdrihu un Kristoferu Georgu Dītrihu Mēdemiem dibināja deputācijas ložu „Zu den drei goldenen Rosen“. Pirmās Jelgavas ložas „Zu den drey Gekrönten Schwerdtern“ dibinātājs un pirmais tās krēsla meistars (1754).

Miris 1802. gada 17. jūnijā.

## Atsauces
Kristofers Georgs Dītrihs fon Mēdems

**Kristofers Georgs Dītrihs fon Mēdems** (*Christoph Dietrich Georg von Medem*, 1721—1782) bija Kurzemes un Zemgales hercogistes landmaršals un virspadomnieks.

## Dzīvesgājums
Dzimis 1721. gada 28. februārī Vilces dzimtkunga Georga Kristapa Mēdema (1684-1746) un viņa sievas Sibillas Šarlotes, dzimušas Knigges, ģimenē.
Studēja Kēnigsbergas (1741) un Jēnas (1744) universitātēs. Pēc tēva nāves 1748. gadā mantoja Vilces muižu un nomāja Zūru muižu (*Suhrs*). 

Kurzemes hercoga Kārļa Kristiana Jozefa laikā bija Bauskas pilskungs (1761-1763), savukārt Ernsts Johans Bīrons viņu iecēla par Sēlpils virspilskungu (1763-1768), bet Pētera Bīrona valdīšanas laikā viņš kļuva par landmaršalu un virspadomnieku (1768).

## Sabiedriskā darbība
Grāfs fon Mēdems bija Jelgavas brīvmūrnieku Jāņa ložas „Trois Epées couronnées” jeb "Zu den drey Gekrönten Schwerdtern" krēsla meistars (1779) laikā, kad Jelgavā apmetās slavenais mistiķis un brīnumdaris Aleksandrs Kaljostro. Viņa brāļameitas dzejnieces Elīzas fon der Rekes (von der Recke, 1754-1833) grāmata „Ziņojums par bēdīgi slavenā Kaljostro uzturēšanos Jelgavā 1779. gadā un viņa maģiskajām operācijām” 1787. gadā kļuva par bestselleri vāciski lasošo cilvēku lokā ne tikai Vācijā, bet arī pārējā Eiropā. Kaljostro kopā ar savu sievu Serafinu Jelgavā uz agrāko ložu bāzes izveidoja divas ēģiptiešu mūrnieku adopcijas ložas sievietēm un vīriešiem - *[[Loge d’Adoption Trois Couers couronnés]]* un *[[Loge d’Adoption Trois Epées couronnées]]*. 

## Atsauces
Matvejs Mudrovs

**Matvejs Mudrovs** (; 1776-1831) bija iekšķīgo slimību ārsts, profesors un brīvmūrnieks. Maskavas Universitātes medicīnas profesors  (1809-1831), Medicīnas fakultātes dekāns (1813-1820), Hipokrata zvēresta ieviesējs Krievijas Impērijā, pirmais Krievijā sācis rakstīt pacientu slimības vēstures. Valsts padomnieks.

## Dzīvesgājums
Dzimis 1776. gada 3. aprīlī Vologdas sieviešu klostera pareizticīgo priestera ģimenē kā ceturtais dēls. Mācījās Vologdas garīgajā seminārā, pēc tam studēja medicīnu Maskavas Universitātē (1796-1800). Stradāja par ārstu Jūras hospitālī un apmeklēja Krievijas Medicīniski-ķirurģiskās akadēmijas sēdes.

Pēc tam turpināja studijas ārzemēs, kur studējis Berlīnē, Vircburgā, Getingā, Vīnē, Parīzē (1802-1805). 
Pēc atgriešanās Krievijas Impērijā, iecelts par Viļņas kara hospitāļa ārstu (1805-1808). Uzrakstīja darbu "Kara patoloģijas principi..." (1808).

1808. gada jūnijā atgriezās Maskavā un sāka Maskavas Universitātes (MU) Medicīnas fakultātē lasīt kara medicīnas kursu. 1809. gadā ievēlēts par patoloģijas, terapijas un klīnikas profesoru,
Pēc 1812. gada kara beigām profesoru Mudrovu ievēlēja par Krievijas Medicīniski-ķirurģiskās akadēmijas Maskavas nodaļas Klīniskā institūta direktoru un atkārtoti par MU medicīnas fakultātes dekānu (1813, 1819, 1825). Līdztekus aktīvi darbojās brīvmūrnieku ložās un biedrībās, ar viņa palīdzību atjaunoja Sv. Joana pareizticīgo baznīcu (*церковь св. Иоанна Лествичника*) Maskavas kremlī.

Miris 1831. gada 20. jūlijā Pēterburgā holēras epidēmijas laikā, vadot holēras slimnīcu. Apglabāts Pēterburgas holēras kapos.

## Sabiedriskā darbība
1802. gadā, ceļojot cauri Rīgai uz Berlīni, barona Georga fon Gīnes vadītajā Rīgas Eifonijas biedrībā (ložā „Zur kleinen Welt“) saņēmis brīvmūrnieka patentu, bet Jelgavā uzņemts augstākajos grādos vecskotu ložā „Ernst zum rothen Adler“ (1802). Berlīnes ložas „*Zur Eintracht*“ brālis (1803-1804), Parīzes „Krusta bruņinieku“ ložas brālis (1804-1805). Sanktpēterburgas ložas „Mirstošā sfinksa“ brālis (1808). 
Maskavas ložas „Neptūns“ brālis (1819), Maskavas skotu grādu ložas „Fēnikss“ brālis (1819), 2. pārraugs (1821). Rozenkreiceru ordeņa Maskavas teorētiskā grāda loceklis (1819-1821).

## Darbi
* *De spontanea plaucentae solutione* ("Par placentas spontāno atbrīvošanos"). Medicīnas doktora disertācija 1804. (latīniski) 
* *Principes de la pathologie militaire concernant la guerison des plaies d’armes a feu et l’amputation des membres sur le champ de la bataille ou a la suite du traitement developpes aupres des lits der blesses*. Viļņa, 1808 (franciski)
* *О пользе и предметах военной гигиены, или науки сохранять здоровье военнослужащих*. Priekšlasījums Maskavas Universitātē, 1808. (krieviski)
* *Рассуждение о средствах, везде находящихся, которыми… должно помогать больному солдату*. Priekšlasījums Medicīniski-fizikālajā biedrībā, 1812. (krieviski)
* *Слово о благочестии и нравственных качествах гиппократова врача*. Priekšlasījums Maskavas Universitātē sakarā ar Medicīnas fakultātes darbības atsākšanu, 1813. (krieviski)
* *Краткое наставление о холере и способе, как предохранять себя от оной… * Vladimira, 1830., atkārtots izdevums Maskavā 1831.
Caurplūdes reaktīvais dzinējs

thumb|300px|Diagrammā parādīta caurplūdes reaktīvā dzinēja darbības shēma <small>angļu valodā</small>.

**Caurplūdes reaktīvais dzinējs** () ir virsskaņas reaktīvais dzinējs bez kustīgām daļām, ko izmanto lidmašīnās. Lidaparātam sasniedzot 5 mahu lielu ātrumu, saspiestais atmosfēras gaiss piegādā dzinējam tieši tik daudz skābekļa, cik vajadzīgs degvielas sadedzināšanai virsskaņas ātruma režīmā. Šādai lidmašīnai, atšķirībā no raķetes, nav jāved līdzi skābekļa tvertne, un tas nozīmē daudz mazāku masu.
Parastā ūdensgundega

**Parastā ūdensgundega** (*Ranunculus aquatilis*) ir daudzgadīgs gundegu dzimtas ūdensaugs.

Sastopams stāvošos vai lēni tekošos ūdeņos. Stumbrs tievs, zarains, kails, gluds, spīdīgs, ar gariem posmiem. Lapas divējādas- peldošās lapas stingri mainīgas, apaļas līdz nierveida, daivainas, šķeltas vai dalītas šaurākos vai platākos segmentos. Iegrimušās jeb zemūdens lapas pa lielākai daļai garākas nekā stumbra posmi, vairākkārt trīsdaļīgas, beidzot dakšveidīgi zarainas, izņemtas no ūdens sakļaujas. Zied no maija līdz augustam. Ziedi pa vienam, balti, līdz 2,5 cm diametrā, pie apziedņa lapu pamata dzeltens plankumiņš. Vainaglapas otrādi olveidīgas, reti garākas par 1 cm. Putekšņlapu 20-30, tās dzeltenas, garākas par irbuļiem. Auglis- riekstiņu kopauglis, tā kāts reti garāks par 5 cm, tas parasti īsāks nekā tās lapas kāts, kuras žāklē atrodas. Riekstiņi ar matiņiem vai kaili, ar mazu knābīti. Ziedgultne gandrīz apaļa, ar matiņiem. Latvijā sastopams visā teritorijā.
Parastā bārbele

**Parastā bārbele** (*Berberis vulgaris*) ir vasarzaļš, līdz 3 m augsts bārbeļu dzimtas krūms.

Diezgan bieži sastopams sausās, saulainās vietās. Miza gluda, sākumā gaiši zaļa, vēlāk pelēka. Garvasu lapas pārveidojušās 1—2 cm garos trīsžuburainos ērkšķos, no kuru žāklēm atiet īsvasas ar pušķos sakārtotām lapām. Lapas vienkāršas, iegareni olveidīgas, ādainas, līdz 4 cm garas un 3 cm platas. Lapas plātnes mala neizteikti zobaina, dzeloņaina, pamats ķīļveidīgi sašaurināts, kāts līdz 2 cm garš. Zied maijā un jūnijā. Ziedi vienkāršos, nokarenos, 4—6 cm garos daudzziedu ķekaros. Ziedu kātiņi īsi, pie pamata ar divām lancetiskām seglapām. Apziedņa lapas otrādi olveidīgas, zelta dzeltenas. Kauslapas 6, vainaglapas 6, sakārtotas divos gredzenos. Pie vainaglapu pamata divi paugurveida nektāriji. Putekšņlapas 6, sakārtotas divos gredzenos, putekšņlapu kātiņi plati, putekšnīcas divcirkņu, atveras ar plaisu, saritinoties no apakšas uz augšu. Sēklotne augšēja, drīksna plata, sēklaizmetņi 2. Ziedi ļoti smaržīgi. Auglis ir iegarena, spilgti sarkana, skāba oga ar 2 sēklām. Skaists dekoratīvs krūms. Ārstniecības augs, jo visas auga daļas satur alkaloīdu berberīnu, kas pazemina arteriālo asinsspiedienu, sekmē asins sarecēšanu, palēnina sirdsdarbību, veicina žults sekrēciju; tam piemīt antimikroba aktivitāte pret daudzām baktērijām un sēnēm. Augs ir labības svītru rūsas starpsaimnieks. Labs nektāraugs.

## Ārējās saites
* Bārbele — Medicīnas termins
Nokia 6233

thumb|300x300px|Nokia 6233
**Nokia 6233** ir *[[Nokia]]* mobilais telefons ar *[[Series 40]]* programmatūras platformu. Tas ir 3G/GSM/W-CDMA tālrunis un pēctecis modelim *[[Nokia 6230i]]*. Telefonam ir divi skaļruņi, tas atbalsta vairākus formātus, ieskaitot AAC, MP3 un WMA failus. Tam ir divu megapikseļu kamera un VGA kvalitātes video kamera, kā arī MP3 atskaņotājs, *[[Bluetooth]]*, infrasarkano staru iekārta, radio, spēles un interneta pieeja.
Jaunākais *6233* *firmware* ir 5.60.

Tajā laika periodā šī mobilā ierīce bija diezgan populāra savu stereoskaļruņu dēļ, caur kuriem mūzika izklausījās diezgan iespaidīgi.

2007. gadā Latvijas Mobilais Telefons, svinot savu 15. jubileju, piedāvāja melnus modeļus ar uzrakstu "LMT 15" starp ekrānu un pogām.

## Atsauces
Lielā krastkaņepe

**Lielā krastkaņepe** (*Eupatorium cannabinum*) ir daudzgadīgs, 50-150 cm augsts kurvjziežu dzimtas lakstaugs.

Suga ir izplatīta Eirāzijā un Ziemeļāfrikā. Latvijā diezgan bieži visā teritorijā. Parasti veido blīvas, nelielas grupas (retāk lielas audzes) upju krastos, palieņu pļavās, gravās, krūmainās pļavās, meža laucēs un mitros izcirtumos.

Saknenis mezglains, slīps. Stumbrs stāvs, vienkāršs vai ar nedaudziem zariem, ar īsiem, vienkāršiem matiņiem; lapas plātne dziļi staraini dalīta pa lielākai daļai 3-5 lancetiskās, smailās daļās, garums apmēram 15 cm; stumbra augšdaļā lapas nereti veselas, iegareni lancetiskas, lapu mala parupji zāģzobaina. Zied no jūlija līdz septembrim. Kurvīši mazi, ar 4-6 ziediem, parasti daudzi vienkopus blīvās, vairogveida skarās. Vīkala lapas nedaudzas, nevienādas, iegarenas, strupas, ar šauru, plēvainu apmali, kailas vai arī ārējās ar matiņiem, jumstiņveidīgi 2-3 rindās. Kurvīša galotne kaila. Kauss kausmatiņu apmales veidā, kausmatiņi vienkārši, mazliet raupji, vienā rindā. Visi ziedi stobrziedi, divdzimumu, vainags netīri rožains, purpursārts vai brūngani sārts, vai arī gandrīz balts, ar 5 zobiņiem. Putekšņlapas 5. Drīksna divžuburaina, sniedzas tālu ārpus zieda. Auglis - piecšķautņains sēklenis, īsāks nekā kausmatiņi, ar kāpurveida dziedzeriem.

Tautas medicīnā lakstus lieto kā caurejas, vemšanas, diurētisku un sviedrēšanas līdzekli, saaukstēšanās slimību, aknu un žultspūšļa slimību ārstēšanai. Ārīgi lieto strutojošu brūču un augoņu dziedēšanai. Lieto arī homeopātijā. Augs ir indīgs.

## Atsauces
Ford S-MAX

2006. gada S-Max|thumb|300px
**Ford S-Max** ir liels MPV no amerikāņū firmas Ford speciāli Eiropai un Ķīnai. Māšīnu pirmo rezi parādija 2006. gada Ženēvas Auto Izstādē. S-Max sāka pārdot vienlaikus ar jaunās paaudzes Ford Galaxy 2006. gada jūnijā. 2006. gada 13. novembrī S-Max iebalsoja kā Eiropas labāko auto. Plānots ka nākotnē S-Max sāks arī pārdot Japānā, zem Mazda vārda.

## Ārējās saites
Ford Fusion

2008. gada ''Fusion''|thumb|300px
***Ford Fusion*** ir pagarināta *[[Ford Fiesta]]* versija no amerikāņu firmas *[[Ford Motor Company]]*, kas tiek ražots speciāli Eiropai un Indijai kopš 2002. gada. Brazīlijā ražo *Ford EcoSport*, kas mazliet atšķiras no *Fusion*. Galvenie konkurenti priekš *Fusion* šobrīd ir *[[Opel Meriva]]* un *[[Nissan Note]]*. 2002. gada "Gāzi grīdā!" gada auto apbalvošanā viens no vadītājiem Ričards Hamonds nosauca Fusion par gada vis nejēdzīgāko auto viņš izteicās *"it is a Ford Fiesta, in a hat"* (tas ir kā *Ford Fiesta*, cepurē).
Volkswagen Tiguan

***Volkswagen Tiguan*** ir Vācijas autoražotāja *[[Volkswagen]]* kompakts apvidus auto. Automašīnu sāka ražot 2007. gadā, un tajā izmantota *[[Volkswagen Golf]]* platforma. Par *Tiguan* paziņoja 2006. gada Losandželosas starptautiskajā auto izstādē, bet ražošanai izstrādātais modeli prezentēja 2007. gada Frankfurtes autoizstādē. Eiropā automašīna ir pieejama kopš 2008. gada, bet Ziemeļamerikā — no 2009. gada. *Tiguan* tirdzniecība Kanādā sākās 2008. gada aprīlī.

## Ārējās saites
Parastā krustaine

**Parastā krustaine** (*Senecio vulgaris*), sinonīms **Jēkaba krustaine** (*Senecio jacobaea*) ir viengadīgs, bet konkrētos apstākļos var būt arī daudzgadīgs 10-30 cm augsts kurvjziežu dzimtas lakstaugs, kurš sastopams Eiropā, tostarp visur Latvijā, un Rietumāzijā. Bieži sastopams laukos, dārzos, mežmalās. Sakne tieva, vārpstveida. Stumbrs ir stāvs vai pacils, zarains, svītrains, kails vai ar tīmekļainiem matiņiem. Lapas izvietotas pamīšus,  tās ir vienkāršas, otrādi lancetiskas vai lineāras, līdz 7 cm garas un 2,8 cm platas ar matiņiem. Tās parasti ir spilgti zaļas, plūksnaini daivainas, šķeltas vai dalītas, plūksnas olveida vai trīsstūrainas, mala zobaina, apakšējās lapas ar plati spārnainu kātu, augšējās sēdošas. Zied no maija līdz septembrim. Ziedu kurvīši paīsos kātos samērā blīvā vairogveida ziedkopā zaru galos. Vīkala lapas 21, tās lineāras, smailas, kailas, gaiši zaļas vai olīvzaļas, galotnē tumšas; ārējā vīkala lapas parasti 10, galotnē melnganas. Ziedi gaiši dzelteni. Kausmatiņi vienkārši, balti, zīdaini, augļu laikā gandrīz 3 reizes garāki nekā auglis. Mēlziedu parasti nav vai tie ir īsi. Stobrziedu daudz (60-80). Auglis - pelēki brūns sēklenis, ar nedaudz matiņiem. Plaši izplatīta nezāle. Augļus izplata vējš. Kausmatiņi, nokļuvuši mitrumā, atdala gļotas, kas palīdz auglim piestiprināties pie zemes.

Tautas medicīnā izmanto ziedošus lakstus, kam piemīt nomierinoša, sāpes remdinoša, pretkrampju, pretiekaisuma, mīkstinoša, dziedinoša iedarbība.

right|300px|thumb|Parastās krustaines izplatība pasaulē

## Atsauces
Planieris

[thumb|300px|Viens no planieriem virs [Alpiem.]]

**Planieris** () ir par gaisu smagāks bezmotora lidaparāts, kuram cēlējspēku rada lidojumā ar nemainīgiem parametriem nekustīga nesējvirsma, bet vilces spēku — noslīde smaguma spēka iedarbībā. Planieris var uzņemt augstumu, tikai izmantojot kāpjošu gaisa plūsmu vai vilcēju (parasti tā ir cita lidmašīna). Planierus izmanto lidotāju apmācībai sportā.

## Skatīt arī
* Deltaplāns

## Atsauces

## Ārējās saites
Vilks (nozīmju atdalīšana)

**Vilks** var būt:
* suņu dzimtas plēsējs:
** ;
** Folklendu vilks (*Dusicyon australis*);
** Krēpjvilks (*Chrysocyon brachyurus*);
** ;
** ;
** ;
** ;
** ;
** ;
** ;

* Vilks — zvaigznājs;
* Vilks — mitoloģisks tēls;
* Vilks — latviešu cilmes uzvārds.

## Skatīt arī
* Dzelzs Vilks, latviešu rokgrupa
* Vilki, 4 apdzīvotās vietas Latvijā
Saulgrieze

**Vasaras saulgrieze** jeb **saulespuķe** (*Helianthus annuus*) ir viengadīgs kurvjziežu dzimtas lakstaugs.

Augums liels, 100 līdz 300 cm augsts. Adventīvs augs, dārzbēglis, savvaļā sastopams ne visai bieži. Stumbrs stāvs, parasti vienkāršs, ar atstāvošiem, raupjiem matiņiem. Lapas pamīšus vai pretējas, vienkāršas, veselas, trīsstūrainas vai eliptiskas, 10—25 cm garas, 7—10 cm platas, ar 3 dzīslām un abās pusēs ar īsiem, pieguļošiem matiņiem, mala rupji divkārt zāģzobaina, pamats sirdsveida, gals smails; apakšējās lapas daudz mazākas nekā augšējās, lapas kāts garš. Zied no jūlija līdz septembrim. Ziedu kurvīši nolīkuši, 10—30 cm plati, pa vienam stumbra galotnē. Vīkala lapas olveida, smailas, vairākās rindās jumstiņveidīgi, ar matiņiem. Kurvīša gultne plakana. Kausmatiņu nav, to vietā 2 plēksnes, kas drīz nobirst. Kurvīša ārmalā dzelteni sterili mēlziedi, 6—10 cm gari, līdz 2 cm plati, kurvīša vidū divdzimumu stobrziedi ar brūnganu vai sārti brūnu vainagu. Auglis — pelēki melns šķautņains sēklenis. Ziedu kurvīšiem raksturīgs heliotropisms — tie griežas līdzi saules gaitai, t.i. spilgtākās gaismas virzienā. Kultivē kā eļļas augu, pārtikas augu un krāšņumaugu. Augļi sastāvā ir 20—39% eļļas. Stumbru sastāvā — līdz 35% kālija oksīda, tos izmanto potaša ieguvei. Saulgriežu eļļu izmanto ārstniecībā kā žultsdzinēju, augšējo elpošanas ceļu iekaisumu ārstēšanai, pret aterosklerozi, kā caurejas līdzekli, kā pamatu dažādām ziedēm.

## Atsauces
Čaks Jēgers

**Čārlzs Elvuds "Čaks" Jēgers** (, dzimis , miris ) bija ASV Gaisa spēku atvaļināts brigādes ģenerālis, izmēģinātājpilots. 1947. gadā 24 gadu vecumā viņš kļuva par pirmo cilvēku, kas, lidojot ar lidmašīnu *[[Bell X-1]]*, pārsniedza skaņas ātrumu.

## Kara lidotājs
Jēgers pievienojās ASV armijas Gaisa spēkiem (USAAF) 1941. gada 12. septembrī un kļuva par lidmašīnu mehāniķi Džordža gaisa spēku bāzē, Viktorvilā, Kalifornijā. Iesaukšanas laikā Jēgers nebija tiesīgs uzsākt mācīties lidot, jo viņa vecums un izglītība to neļāva, bet pēc diviem mēnešiem, kad ASV iesaistījās Otrajā pasaules karā, USAAF mainīja darbā pieņemšanas standartus. Ņemot vērā neparasti aso redzi (redzes asumu novērtēja 20/10), kas reiz ļāva viņam nošaut briedi no 600 jardu (550 m) attāluma, Jēgers tika pieņemts lidotāju apmācības programmā.

Jēgera prasmes parādījās tālākā dienesta gaitā. Lidotājiem nosaukums ass tiek dots, ja lidojot ar iznīcinātāju, pilots notriecis piecas ienaidnieka lidmašīnas. Jēgers to paveica vienā dienā, 1944. gada 12. oktobrī.

## Pēckara periods
Pēc kara Jēgers kļuva par lidotāju izmēģinātāju NACA, NASA sākotnējā organizācijā. Viņam uzticēja vadīt eksperimentālo lidmašīnu *[[Bell X-1]]*. Uzdevums bija pārsniegt skaņas ātrumu, kas līdz tam nebija izdevies. Lidaparāti, tuvojoties skaņas ātrumam, vienmēr kļuva grūti vadāmi vai pat avarēja. Tomēr 1947. gada 14. oktobrī, lidojot ar lidmašīnu *Bell X-1*, Jēgeram izdevās pārsniegt skaņas ātrumu. Tas notika visai dramatiskos apstākļos. Divas dienas pirms paredzētā starta Jēgers, jājot ar zirgu, krita un salauza divas ribas. Saprotot, ka viņu pie lidojuma nepielaidīs, Jēgers noslēpa šo faktu, ar bandāžu nostiprināja krūškurvi un, pārvarot sāpes, devās uz lidmašīnu, paslēpis piedurknē slotas gabalu, jo ar tādu traumu bez palīgrīkiem viņš nespētu aiztaisīt lidmašīnas durvis. Ātruma rekorda brīdī visa lidmašīna drebēja, kā braucot pa grants ceļu. Tomēr viss izdevās, lidmašīna sasniedza Maha skaitli 1.07 un 13 700 m augstumu. Jēgers kļuva par varoni, vēl jo vairāk, kad atklājās, kādā stāvoklī viņš lidojis. Kad Skots Krosfīlds kļuva par pirmo pilotu, kas pārsniedza Maha skaitli 2, drīz pēc tam Jēgers pārsniedza šo rekordu ar Maha skaitli 2,44.

Jēgers arī bija pirmais ASV pilots, kas lidojis ar MiG-15, kad amerikāņu rokās nokļuva šī padomju lidmašīna. Jēgera rekordlidojumu laiks turpinājās visu dzīvi, lidojot ar dažāda tipa lidmašīnām. Uzdienējies līdz brigādes ģenerāļa pakāpei, viņš atvaļinājās no armijas. Taču par viņa spējām liecina fakts, ka 2012. gada 14. oktobrī, atzīmējot 65. gadadienu kopš sava rekordlidojuma 1947. gadā, viņš paveica to atkal, lidojot ar *McDonnell Douglas F-15 Eagle* Nellisa gaisa spēku bāzē — 89 gadu vecumā.

Vēl viņa dzīves laikā viņa vārdā tika nosaukta lidosta Čārlstonā Rietumvirdžīnijā.

Čaks Jēgers nomira 2020. gada 7. decembrī Losandželosas slimnīcā, 97 gadu vecumā.

## Atsauces

## Ārējās saites
* General Chuck Yeager Oficiālā mājaslapa 
* BRIGADIER GENERAL CHARLES E. "CHUCK" YEAGER ASV Gaisa spēki: Čaka Jēgera biogrāfija 
* Yeager, Charles “Chuck”  Nacionālā aviācijas slavas zāle
Asais jānītis

**Asais jānītis** (*Erigeron acris*) ir divgadīgs vai daudzgadīgs kurvjziežu dzimtas lakstaugs. Augs ir neliels, 10-30 cm augsts. Bieži sastopams sausās, smilšainās ceļmalās, laukos, mežmalās. Saknenis mezglains, slīps. Stumbrs stāvs, retumis pacils, tumši iesārts, ar raupjiem matiņiem, augšdaļā zarains. Lapu daudz, tās pamīšus, vienkāršas, veselas, iegareni otrādi olveidīgas, iegarenas vai lancetiskas, līdz 10 cm garas un 1,5 cm platas, ar matiņiem; lapas plātnes mala gluda vai ar attāliem zobiņiem, pamats ķīļveida, gals strups vai īsi smails; apakšējās lapas ar īsu kātu, augšējās sēdošas. Zied no jūnija līdz septembrim. Ziedu kurvīšu nedaudz, tie 0,6-1,3 cm plati, sakopoti ķekarā vai skarā. Vīkala lapas piekļāvīgas, šauri lineāri lancetiskas, smailas, ar pelēkiem, gariem matiņiem. Kurvīša gultne kaila. Kausmatiņi 1 rindā, balti vai iesārti, divreiz tik gari kā auglis. Kurvīša malā 30-40 sārti violeti vai zilgani sievišķi mēlziedi, tikpat gari kā stobrziedi vai mazliet garāki par tiem, apmēram 2 reizes garāki nekā vīkals; kurvīša vidū zaļgandzelteni divdzimumu stobrziedi. Auglis - sēklenis ar nedaudz matiņiem. Augam īpatnēja smarža un asa garša. Izmanto arī ārstniecībā, jo augam piemīt antiseptiska, pretiekaisuma, sāpes remdinoša iedarbība.

175px|thumbnail|

## Ārējās saites
Polo (nozīmju atdalīšana)

**Polo** var būt:
* Polo — komandu sporta veids jāšus uz zirgiem
* Ūdenspolo — komandu sporta veids peldus ūdenī

* Marko Polo (*Marco Polo*), itāļu tirgotājs un ceļotājs (1254 — 1324)
* Mafeo Polo (*Maffeo Polo*), itāļu tirgotājs un ceļotājs (? - 1309)
* Nikolo Polo (*Niccolò Polo*), itāļu tirgotājs un ceļotājs (? - 1294)

* Volkswagen Polo — *Volkswagen* firmas automašīnas marka
Mathematics

**Mathematics** (no  "matemātika") var būt arī:
* Mathematics — britu rokgrupas *The Servant* albums

## Skatīt arī
* Matemātika
Golf

**Golf** var būt:
* Golfs — sporta spēle
* Volkswagen Golf — *Volkswagen* firmas automašīnas modelis

## Skatīt arī
* Golfa straume
* Gulf
Trejdaivu sunītis

**Trejdaivu sunītis** (*Bidens tripartita*) ir viengadīgs kurvjziežu dzimtas lakstaugs. Augums vidējs līdz liels, 15-100 cm augsts. Bieži sastopams purvainās vietās, grāvjos, stāvošu ūdeņu krastmalās. Sakne vārpstveida, ļoti zaraina. Stumbrs stāvs, ļoti zarains, parasti sarkanbrūns, kails vai ar matiņiem. Lapas pretējas, vienkāršas, tumši zaļas, staraini vai plūksnaini šķeltas vai dalītas 3-5 olveidīgi rombiskās vai lancetiskās plūksnās, 12-15 cm garas; lapas pamats ķīļveida, mala rupji zāģzobaina, vidējā plūksna daudz lielāka nekā malējās. Zied no jūlija līdz oktobrim. Ziedu kurvīši pa vienam zaru galos, stāvi, retumis nokareni. Vīkala lapas 2 rindās, iekšējās ovālas, brūni dzeltenas, ārējās 5-8, zaļas, garākas nekā kurvīši. Kausmatiņu nav, ir 2-4 atskabargaini akotveida izaugumi, kas paliek pie augļa. Kurvīša ārmalā sterili mēlziedi vai arī to nemaz nav, kurvīša vidū brūni dzelteni divdzimumu stobrziedi. Auglis- kails, plakans, šķautņains sēklenis ar 2 uz leju liektiem atskabargainiem izaugumiem. Lakstus ārstniecībā lieto kā diurētisku līdzekli, sviedrēšanas līdzekli un gremošanas orgānu darbības uzlabošanai. Tautas medicīnā lieto arī reimatisma, podagras, rahīta ārstēšanai, kā vispārēju spēcinošu līdzekli. Ārīgi lieto ārstnieciskām vannām dažādu ādas slimību gadījumos.
Volkswagen Fox

2006.gada SpaceFox|thumb|300px
**Volkswagen Fox** ir vācu firmas Volkswagen pilsētas veida automašīna Eiropas un Latīņamerikas tirgum. *Fox* sāka pārdot Eiropā 2005. gadā, un tas aizstāja Volkswagen Lupo. Meksikā *Fox* tirgo ar nosaukumu **Lupo**. Šobrīd *Fox* ražo hečbeku trīs un piecu durvju variantā ar dzinēja tilpumu līdz 1,6 l. Bez tam *Fox* tiek izlaista mini XUV versija ar nosaukumu **CrossFox**, un kā mini MPV modelis.
Reaktīvā lidmašīna

[thumb|300px|Viena no reaktīvajām lidmašīnām ''[Boeing 747SP*.]]

*'Reaktīvā lidmašīna''' ir lidmašīnas, kuras virza uz priekšu gāzes strūklas dzinējs (reaktīvais dzinējs). Salīdzinot ar propelleru lidmašīnām, šīs lidmašīnām spēj uzņemt daudz lielāku ātrumu un lidot daudz augstāk - no 10 līdz 15 km augstumā. Reaktīvās lidmašīnas tiek vairāk izmantotas, ja jālido gari attālumi, jo augstu debesīs tās ir daudz efektīvākas nekā propelleru lidmašīnas. Īsos attālumos tās nav tik efektīvas.
Desmitgade

**Desmitgade** (dažreiz arī **dekāde**) ir 10 gadu laika intervāls. Ar terminu "desmitgade" bieži vien tiek apzīmēti tie desmit gadi, kuri sākas vienādi, piemēram, 1960. gadi ir desmitgade, kurā ietilpst visi gadi no 1960. gada līdz 1969. gadam. Dažreiz arī ar desmitgadi saprot laika posmu, kas ir par vienu gadu pabīdīti uz priekšu. Jau minētajā piemērā tas būtu no 1961. gada līdz 1970. gadam.

Termins *desmitgade* arī tiek brīvi lietots, lai apzīmētu jebkurus 10 gadus. Piemēram, ja persona ir dzimusi 1883. gadā, tad šī cilvēka pirmā dzīves desmitgade būs no šī gada līdz 1893. gadam.
Volkswagen Lupo

***Volkswagen Lupo*** ir Vācijas uzņēmuma *[[Volkswagen]]* pilsētas tipa automašīna. Modeli ražoja no 1998. gada līdz 2005. gadam. *Lupo* konkurenti bija *[[Ford Ka]]*, *[[Opel Agila]]* un *[[Fiat Seicento]]*. 2005. gadā *Lupo* ražošanu pārtrauca, un tā vietu ieņēma Volkswagen Fox. *Lupo* ar savu mini dizainu un degvielas ekonomiju ir ieguvis trīs balvas.

Modelis tika radīts, lai aizstātu tukšumu *Volkswagen* mazo modeļu klāstā pēc *Polo* izmēru un svara palielināšanas. Modelis tika ražots arī koncerna meitasuzņēmuma *Seat* rūpnīcās Spānijā ar nosaukumu *Seat Arosa*. Gan Lupo, gan Arosa izmanto A00 platformu, kas ir Polo/Ibiza A0 platformas saīsināta versija. Sākotnēji bija pieejami tikai divi apdares varianti - ekonomiskā E un uzlabotā S apdare; vēlāk klāsts tika paplašināts, iekļaujot Sport un GTI variantu.

## Atsauces
Magņitogorskas "Metallurg"

**Magņitogorskas "Metallurg"** () ir hokeja komanda, kura bāzēta Magņitogorskā, Krievijā. Par Krievijas čempioni tā kļuvusi trīs reizes, bet tā divreiz ir uzvarējusi arī Eiropas hokeja līgā. 2014. gadā komanda izcīnīja Gagarina kausu, 2005. gadā — Špenglera kausu, bet 2008. gadā — Eiropas kausu.

Tāpat kā citas bijušās Krievijas Superlīgas komandas, arī "Metallurg" sākot ar 2008.-09. sezonu spēlē Kontinentālajā hokeja līgā. 2008.-09. sezonā komanda sasniedza arī Čempionu hokeja līgas finālu, kur piekāpās Šveices klubam Cīrihes "Lions". Pirmajās piecās KHL pastāvēšanas sezonās komandai divreiz izdevās sasniegt Austrumu konferences finālu, taču 2013.—14. gada sezonā "Metallurg" visbeidzot izdevās izcīnīt Gagarina kausu, finālsērijā ar 4—3 pārspējot Prāgas "Lev" un 2015.—16. gada sezonā "Metallurg" arī izcīnīja Gagarina kausu, finālsērijā ar 4—3 pārspējot Maskavas "CSKA".

## Spēlētāji

### Pašreizējais sastāvs
*Pēdējoreiz atjaunots 2022. gada 23. februārī.*

#### Vārtsargi

* 1  Ivans Naļimovs
* 45  Juho Olkinuora
* 83  Vasilijs Košečkins

#### Aizsargi
* 2  Grigorijs Dronovs
* 5  Mihails Grigorjevs
* 7  Līnuss Hultstrēms
* 8  Artjoms Zemčonoks
* 33  Mihails Pašņins (Kapteiņa palīgs)
* 44  Jegors Jakovļevs (Kapteinis)
* 72  Artjoms Minuļins
* 77  Iļja Nikolajevs
* 78  Jaroslavs Habarovs
* 85  Aleksejs Makljukovs

#### Uzbrucēji

* 6  Džošs Karijs (Kapteiņa palīgs)
* 12  Arkips Nekoļenko
* 15  Anatolijs Ņikoncevs (Kapteiņa palīgs)
* 16  Deniss Zernovs
* 18  Pāvels Akolzins
* 21  Semjons Košeļevs
* 22  Daņila Jurovs
* 35  Ņikita Korostelevs
* 46  Igors Rudenkovs
* 61  Filipe Maljē
* 76  Andrejs Čibisovs
* 81  Brendans Leipsiks
* 87  Nikolajs Goldobins
* 91  Maksims Karpovs
* 94  Jegors Korobkins
*   Līnuss Videls

## Visu KHL sezonu rezultāti

## Līderi

### Komandas KHL rezultatīvākie spēlētāji

### Kluba spēlētāju rekordi

#### Regulārā sezona

* Visvairāk gūto vārtu sezonā: Sergejs Mozjakins, 48 (2016—17)
* Visvairāk rezultatīvo piespēļu sezonā: Kriss Lī, 51 (2016—17)
* Visvairāk gūto punktu sezonā: Sergejs Mozjakins, 85 (2016—17)
* Visvairāk soda minūšu sezonā: Vladislavs Buljins, 140 (2008.—09.)
* Visvairāk gūto punktu sezonā, starp aizsargiem: Kriss Lī, 65 (2016—17)

#### Izslēgšanas kārta
* Visvairāk gūto vārtu sezonā: Sergejs Mozjakins, 13 (2013.—14.)
* Visvairāk rezultatīvo piespēļu sezonā: Sergejs Mozjakins, 20 (2013.—14., KHL rekords)
* Visvairāk gūto punktu sezonā: Sergejs Mozjakins, 33 (2013.—14., KHL rekords)
* Visvairāk soda minūšu sezonā: Oskars Osala, 43 (2013.—14.)
* Visvairāk gūto punktu sezonā, starp aizsargiem: Kriss Lī, 13 (2015—16)

### Zvaigžņu spēļu dalībnieki

## Komandas iepriekšējie logo

Attēls:Magnitka1.png|Kluba logo 1960. gados
Attēls:Magnitka2.png|Kluba logo 1970. gados
Attēls:Magnitka3.jpg|Kluba logo 1990. gadu beigās
Attēls:Magnitka4.png|Kluba logo no 2000. līdz 2010. gadam
Attēls:Metallurg Magnitogorsk Logo.png|Kluba logo no 2010. līdz 2013. gadam


## Ārējās saites
* Komandas oficiālā mājaslapa 
* Eliteprospects.com komandas lapa
Lauberes pagasts

**Lauberes pagasts** ir viena no Ogres novada administratīvajām teritorijām tā vidienē. Robežojas ar sava novada Suntažu, Ķeipenes, Madlienas, Lēdmanes un Rembates pagastiem. 

## Daba

### Hidrogrāfija
#### Upes
Sivenurga

## Vēsture
Pagasts izveidots 1917. gadā, apvienojot bijušos Laubermuižas un Ozolmuižas muižu pagastus ar nosaukumu **Lauberes-Ozolu pagasts**, ko 1925. gadā pārdēvēja par Lauberes pagastu. 1935. gadā Rīgas apriņķa Lauberes pagasta platība bija 81,9 km² un tajā dzīvoja 1107 iedzīvotāji. 1945. gadā pagastā izveidoja Lauberes un Ozolu ciema padomes, bet pagastu 1949. gadā likvidēja. **Lauberes ciems** ietilpis Ogres apriņķī (1947—1947) un Ogres rajonā (pēc 1949. gada). Lauberes ciemam 1954. gadā pievienoja likvidēto Ozolu ciemu. 1990. gadā ciemu reorganizēja par pagastu. 2009. gadā Lauberes pagastu kā administratīvo teritoriju iekļāva Ogres novadā.

### Ievērojamas vietas un objekti
* Lauberes dobumakmens — gandrīz pilnībā zemē iegrimis laukakmens, arheoloģijas piemineklis.
* Ančiņu velna akmens (Lielais akmens, Upurakmens, Velna klēpis) — 5,1 m gara, 4,3 m plata un 2,3 m augsta akmens tilpums ir ap 40 m³, apkārtmērs 16 m. Akmeni uzskata par senu kulta objektu, tas izmantots kā ziedošanas vieta. Akmens virsmā izveidots 1,3 m garš, 0,5 m plats un ap 0,1 m dziļš iedobums. Ar akmeni saistītas teikas par velnu, kurš akmeni nesis no Madlienas baznīcas, līdz iedziedājies gailis. Ar akmeni saistīti arī nostāsti par bagātībām, kas zem tā paslēptas, tāpēc akmens apkārtne izrakņāta.
* Ainavu parks «Zarumi» — privāts ainavu parks, pastaigu un atpūtas vieta, kur var aplūkot gan Pieclatu ozolu un Mīlestības lazdu, gan Vanšu tiltu un lielo kanjonu, kā arī citus savdabīgus dabas objektus.
* Robežnieku priede — stumbra apkārtmērs 3,4 m.
* Aviekstu ozoli — vairāki ozoli, kuru stumbra apkārtmērs pārsniedz 5 m.

## Iedzīvotāji
Vairāk nekā 82% iedzīvotāju ir latvieši, 9% ir krievi un 5% baltkrievi. 46% iedzīvotāju ir vīrieši, 54% — sievietes. Meži aizņem 51% no pagasta platības.
### Iedzīvotāju skaita izmaiņas

### Apdzīvotās vietas
Apdzīvotās vietas ir **[[Laubere]]** (pagasta centrs), Krodzinieki, Cēsītes.

## Saimniecība
### Transports

## Izglītība un kultūra

## Atsauces